BJC บวกเกือบ 4% โบรกฯเชียร์ “ซื้อ” ชูเป้า 62 บ.
BJC บวกเกือบ 4% โบรกฯเชียร์ "ซื้อ" ชูเป้า 62 บ. โดยล่าสุด ณ เวลา 15.57 น. ราคาอยู่ที่ 59.25 บาท บวก 2.25 บาท หรือ 3.95% สูงสุดที่ 59.50 บาท ต่ำสุดที่ 57 บาท มูลค่าซื้อขายที่ 979.59 ล้านบาท
23 พ.ย. 2560

ผู้สื่อข่าวรายงานว่า ราคาหุ้นบริษัท เบอร์ลี่ ยุคเกอร์ จำกัด (มหาชน) หรือ BJC ล่าสุด ณ เวลา 15.57 น. ราคาอยู่ที่ 59.25 บาท บวก 2.25 บาท หรือ 3.95% สูงสุดที่ 59.50 บาท ต่ำสุดที่ 57 บาท มูลค่าซื้อขายที่ 979.59 ล้านบาท ขณะที่ดัชนีโดยรวมลบ 0.10%

สำหรับปัจจัยที่ส่งผลให้ราคาหุ้นปรับตัวเพิ่มขึ้นในวันนี้ คาดว่ามาจากผู้บริโภคเชื่อมั่นในรายได้ว่าจะโตต่อเนื่องถึงปี 62
ด้าน บล.ซีไอเอ็มบี ระบุในบทวิเคราะห์ (16 พ.ย.) แนะนำ “ซื้อ” หุ้น BJC ราคาเป้าหมาย 62 บาท/หุ้น โดย BJC รายงาน SSSG โดดเด่นที่ 9.2% จากช่วงเดียวกันเมื่อปีก่อน ในไตรมาส 3/60 เนื่องจากกลยุทธ์การขายใหม่ คือการหยุดโปรโมชั่นที่ขาดทุน
ทั้งนี้ มองว่าการปรับตัวที่ดีขึ้นของความเชื่อมั่นผู้บริโภคในประเทศจะช่วยสนับสนุนรายได้ของ BJC ใน 61-62 ขณะที่คาดการณ์ว่า core EPS จะเติบโตที่เฉลี่ย 14.4% ใน 60-62
โดยรายได้ค่าเช่าจาก BIGC โตขึ้น 10.8% จากช่วงเดียวกันเมื่อปีก่อน ในไตรมาส 3/60 ซึ่งเป็นไปตามกลยุทธ์บริษัทที่จะพยายามสร้างรายได้จากธุรกิจให้เช่าพื้นที่เพิ่มขึ้น
 